**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS DALYVAVIMO PILOTINIAME MODELYJE „BENDRA PRIEŠGAISRINĖS SAUGOS UŽTIKRINIMO SISTEMA – KOKYBIŠKA IR PATIKIMA PAGALBA NELAIMĖS ATVEJU“, PRITARIMO JUNGTINĖS VEIKLOS SUTARTIES SUDARYMUI IR ĮGALIOJIMŲ SUTEIKIMO**

2023 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 5 straipsnio 3 dalimi, 7 straipsnio 4 punktu, 15 straipsnio 2 dalies 18 punktu, atsižvelgdama į Priešgaisrinės apsaugos ir gelbėjimo departamento prie Vidaus reikalų ministerijos 2022 m. gruodžio 9 d. raštą Nr. 9.4-2787/2022 (3.64 E) „Dėl bandomojo modelio“,

Molėtų rajono savivaldybės taryba n u s p r e n d ž i a:

1. Pritarti Molėtų rajono savivaldybės dalyvavimui pilotiniame modelyje „Bendra priešgaisrinės saugos užtikrinimo sistema – kokybiška ir patikima pagalba nelaimės atveju“ (toliau – Pilotinis modelis), pagal kurį būtų konsoliduota Valstybinės priešgaisrinės gelbėjimo tarnybos (juridinio asmens kodas 188601311) (toliau – VPGT) ir Molėtų rajono ugniagesių tarnybos (juridinio asmens kodas 167597190) (toliau – Molėtų UT) veikla, VPGT perimant Molėtų UT materialinius ir žmogiškuosius išteklius bei funkcijas, nustatytas Lietuvos Respublikos priešgaisrinės saugos įstatyme.
2. Pritarti Jungtinės veiklos sutarties (pridedama) sudarymui tarp Lietuvos Respublikos vidaus reikalų ministerijos (juridinio asmens kodas 188601464), Priešgaisrinės apsaugos ir gelbėjimo departamento prie Vidaus reikalų ministerijos (juridinio asmens kodas 188601311) ir Molėtų rajono savivaldybės (juridinio asmens kodas 111106995).
3. Įgalioti Molėtų rajono savivaldybės merą pasirašyti Jungtinės veiklos sutartį.
4. Skirti Molėtų rajono savivaldybės administracijos direktorių atsakingą už sutarties vykdymą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras